বিশ্বকাপের আগে মেক্সিকোতে ঘটে চলেছে ভয়বহ ঘটনা!

ওয়েব ডেস্ক : আর কিছু মাস পরেই শুরু হচ্ছে ফিফা বিশ্বকাপ (FIFA World Cup 2026)। আমেরিকা, কানাডা ও মেক্সিকো (Mexico) যৌথভাবে এই টুর্নামেন্ট আয়োজন করবে। কিন্তু বিশ্বকাপের আগে চাঞ্চল্য মেক্সিকোতে। সেখানকার এক ফুটবল মাঠে চলল গুলি চালানোর ঘটনা। তার জেরে প্রাণ (Death) হারালেন ১১ জন। আহত হয়েছেন আরও ১২ জন।

জানা গিয়েছে, ঘটনাটি ঘটেছে সেন্ট্রাল মেক্সিকোর গুয়ানাজুয়াটোর (Guanajuato) সালামানাকা শহরে। সেখানে একটি ম্যাচ চলছিল। সেই সময় এই গুলি চালানোর ঘটনা ঘটে বলে অভিযোগ। তার জেরে ঘটনাস্থলেই ১০ জনের মৃত্যু হয়েছে বলে খবর। বাকি আহতদের উদ্ধার করে নিয়ে যাওয়া হয়েছে হাসপাতালে। সেখানে একজনের মৃত্যু হয়েছে বলে খবর। তবে এই হামলার পিছনে কারা রয়েছে, সে বিষয়ে কিছু জানা যায়নি। ইতিমধ্যে গোটা ঘটনার তদন্ত শুরু করেছে পুলিশ।

আরও খবর : সাধারণতন্ত্র দিবসে ড্রাগনের সুরবদল! ভারতকে কী বার্তা দিল চীন?

গুয়ানাজুয়াটো মেক্সিকোর (Mexico) অন্যতম গুরুত্বপূর্ণ এলাকা। এখানে অনেক কারখানা রয়েছে। অনেক পর্যটক এখানে ঘুরতে আসেন। আর সেখানে গুলি চালানোর ঘটনার পর উদ্বেগ বেড়েছে প্রশাসনের। মূলত, এই রাজ্য যেমন পর্যটকদের কাছে পছন্দের, তেমনই ভয়ঙ্কর। এখানে বিভিন্ন গ্রুপের মধ্যে লড়াইয়ের কারণে বার বার অশান্ত হয়ে উঠেছে এই এলাকা।

অন্যদিকে জানুয়ারি মাসেই স্টেডিয়ামের পাশ থেকে মানুষের দেহাংশ উদ্ধার হয়েছিল। সেই ঘটনায় চাঞ্চল্য ছড়িয়েছিল। তার মধ্যে আবার গুলি চালানোর ঘটনা ঘটে গেল। তার জেরে প্রাণ হারালেন ১১ জন। প্রসঙ্গত, মেক্সিকোর এস্তাদিও অ্যাকরন স্টেডিয়ামে ফিফা বিশ্বকাপের চারটে ম্যাচ হবে। কিন্তু তাঁর আগে এই ধরণের ঘটনা রীতিমতো চিন্তা বাড়াচ্ছে।